DA-raadslid draai teen party | Netwerk24
DA-raadslid draai teen party
Deur Lynn Williams 27 Augustus 2018 12:50
Mbulelo ManyatiFoto: Lynn Williams
In 'n onverwagse stap het die DA-raadslid Mbulelo Manyati in die Nelson Mandelabaai-metropool Maandag besluit om nié ten gunste van sy party te stem nie.
Manyati se besluit om sy stem (in die mosie van wantroue teen die speaker, Jonathan Lawack) te weerhou, het daartoe gelei dat Lawack summier uit sy pos onthef is.
Die metro se stadsbestuurder, Johann Mettler, het die raadsvergadering volgens die reëls van die raad oorgeneem.
Manyati het by navraag gesê hy het nugter gedink oor die besluit.
Volgens Manyati gaan hy sy stem tydens die mosie van wantroue teen die burgemeester, Athol Trollip, ook weerhou.
"Ek wil verandering sien in die raad en in die hele Suid-Afrika.
"Ek het om persoonlike redes oorgegaan tot die besluit. Ek het die DA by vorige 'n geleentheid ingelig van my voorneme.